اروپا بیرلیگی تشقی مناسبتلر و خوفسیزلیک پولیتیکاسی یوکسک کمیشنری جوزیف بوریل اوکراینده حربی هجوملردن تاثیرلنگن منطقه لرده اوزلری نینگ پرسونللری داخل تخلیه اوپراسیونی نینگ آلیب باریلیشیدن خبر بیردی.
بوریل روسیه نینگ اوکراین گه آلیب بارگن حربی مداخله سینی "ایککینچی دنیا اوروشی یکونلنیشی «1945» دن بویان اروپا اوچون اینگ قرانغو ساعتلر" ایتیب اته دی.
"اروپا بیرلیگی ممکن بولگن اینگ کوچلی شکلده جواب بیره دی" دیب ایتدی بوریل.
بوریل بوگون کیچقرون فوق العاده جلسه اوچون ییغیله دیگن اروپا بیرلیگی ییتکچیلری نینگ روسیه گه قره ته بوندن کوچلی چیکلاو قرارینی قبول قیلیب آله جکلرینی تاکییدله دی.
بوریل "روسیه رهبریتی، هیچ کوریلمه گن بیر چیکلاو بیلن دوچ قاله دی" دیدی.
بوریل وضعیت نینگ حیات – ممات مسئله سی و گلوبال همجمعیت نینگ کیلجگی بیلن تیگیشلی ایکن لیگینی اورغوله دی.
اروپانینگ ترانس اتلانتیک شریکلری بیلن بیرلیک ایچیده بوله جگینی قید ایتگن بوریل شولرنی ایتدی:
"اوکراین گه عاجل یاردم ریجه له یمیز. روس حربی هجوملردن تاثیرلنگن منطقه لرده اوز پرسونللریمیز داخل تخلیه اوپراسیونلرینی قوللب – قوتله یمیز" دیب گپیردی.
بوریل روسیه نینگ غرب نینگ دیپلوماتیک ییچیم اورونیشلریگه جواب بیرمه گن لیگینی معلوم قیلیب "(روسیه دولت باشلیغی ویلادیمیر) پوتین نینگ بو معناسیز هجومچیلیگینی توخته تیشی کیره ک" دیدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
